

لو فيك ذره غلا
حسي بلوعات الليالي والأحزان
بعدين حسي بالهوى لا بغيتي
وش عاد همك لو يقولون زعلان
لو فيك ذره من غلا ما جفيتي
ياللي تقولين ان الخطأ زلة لسان
في زحمة الايام ليه اختفيتي
خطأي وان جاء مادري الذنب وش كان
ليه انتهى ذاك الغلا وانتهيتي
وقفت في وجه الزمن قدر الإمكان
وانتي جنح فيك الخيال وغفيتي
غلطان أنا في كل الأحوال غلطان
اسرجت لك خيل القصيد وسريتي
جيتي وقلت الجرح يوم أقبلت هان
وانتي على الجرح القديم ارتكيتي
قلتيلي ان الحب لابد ينصان
واليوم ما كأنك دقائق هويتي
شافوك حساد الهوى شوف الأعيان
يومك على رجم القصائد رقيتي
ما بان شيء ولا بقى شيء مابان
بس انتي اللي غافله ما دريتي
العام لك طاري بقلبي ولك شان
واليوم احس بغلطتي لا طريتي
وان قدر المولى وعشتي بحرمان
من حر لوعات التجافي بكيتي
تذكري قلب له سنين شفقان
شوفي بحقه ياكثر ما خطيتي
كل القصيد اللي أقوله على شان
تهزك الذكرى عقب ما نسيتي
....................منقووول
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


Sitemap